recursal/SuperWikiNEXT-32B huggingface dataset:
Clasificación climática de Köppen-Geiger (1980-2016)
Mapa da temperatura media anual.
A **climatoloxía** é a ciencia que estuda os diferentes climas da Terra e as súas manifestacións. É a rama da xeografía que se ocupa do estudo do clima e do tempo meteorolóxico. Esta disciplina foi desenvolvida polos xeógrafos dende os seus comezos da xeografía, incluso o pai da Xeografía, Eratóstenes de Cyrene, no seu libro "Geographia" dedica un terzo deste á variación global dos climas. Das condiciones atmosféricas dependen moitas actividades humanas, dende a agricultura ata un simple paseo polo campo. Por iso fíxose un esforzo inxente por predicir o tempo tanto a curto como a medio prazo.

Cando unha comarca, cidade, ladeira etc. ten un clima diferenciado do clima zonal dicimos que é un **topoclima**, este caracterízase por estar maiormente afectado polo estado local do resto dos factores xeográficos (xeomorfoloxía, hidrografía etc.). Amais, chamamos **microclima** ó que non ten divisións inferiores, como o que hai nunha habitación, debaixo dunha árbore ou nunha determinada esquina dunha rúa.

O clima tende a ser regular en períodos de tempo moi longos, incluso xeolóxicos, determinando de gran maneira a evolución do ciclo xeográfico dunha rexión, o que permite o desenvolvemento dunha determinada vexetación e un solo perfectamente equilibrado, solos climáticos. Pero, en períodos de tempo xeolóxicos, o clima tamén cambia de forma natural, os tipos de tempo modificanse e pásase dun clima a outro na mesma zona.

Para estudar un clima é necesaria a observación durante un lapso de tempo longo (mínimo quince anos). As observacións de temperatura, precipitacións, humidade e tipo de tempo recóllense nas estacións meteorolóxicas. Con estes datos se elaboran táboas que se expresan en climogramas.

Notas
-----

1. ↑  "Dicionario DRAG; Climatoloxía". *Real Academia Galega*. Consultado o 2023-03-05.

|  |  |
| --- | --- |
|  | Wikimedia Commons ten máis contidos multimedia na categoría:  ***Climatoloxía Modificar a ligazón no Wikidata*** |

Véxase tamén
------------

* Clasificación climática de Köppen
* Cambio climático
* Cambio climático e infancia
* Cambio climático e xénero

---

|  |  |
| --- | --- |
| Este artigo tan só é un bosquexo |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

|  |  |
| --- | --- |
| Control de autoridades | 
* Wd: Q52139
* AAT: 300379447
* BNCF: 21550
* BNF: 119312159
* BRE: 2624549
* EBID: ID
* GEC: 0091169
* GND: 4031178-8
* HDS: 008262
* JSTOR: climatology
* LCCN: sh85027044
* MAG: 49204034
* NDL: 00565791
* NKC: ph114914
* PSH: 4322
* Treccani: climatologia

 |
**Baltasar Vázquez Fernández**, nado en Gabín (Montederramo) o 26 de outubro de 1905 e finado na Gudiña en 1995, foi un mestre e político galego.

Traxectoria
-----------

Estudou o maxisterio no Colexio-Seminario do Ave María, estando no internado do Padre Manjón en Granada. De volta a Galicia, foi mestre interino en Xunqueira de Ambía (1925). Aprobou as oposicións de 1928. Foi mestre en Zorelle e despois en Bustavalle (Maceda). Militante comunista, era membro da Asociación de Trabajadores de la Enseñanza de Orense, e a partir de 1932 pasou a dirixir a súa revista *Escuela de Trabajo*. Co golpe de Estado do 18 de xullo de 1936 foi destituído. Agochado no faiado da casa dos sogros en Maceda, despois en Gabín e finalmente no monte. Estivo tres meses de criado na casa dun veciño de Montederramo e logo agochado na serra da Queixa. Ao rematar a guerra entregouse. Ingresou na cadea o 15 de xuño de 1939. Xulgado en Ourense por rebelión militar, foi sentenciado a cadea perpetua. Internado na Prisión Provincial de Ourense, saíu en liberdade provisional en 1941. Estivo un tempo en Montederramo dando clases particulares de Bacharelato e traballando como capataz na repoboación forestal. Trasladouse a Valladolid e foi encargado de FASA e deu clases particulares. Revisado o seu expediente de depuración, reingresou no Maxisterio en 1964. Incorporouse como mestre en Olmedo en 1965 e ao ano seguinte conseguiu o traslado a Forcarei. O seu último destino foi A Gudiña, onde se xubilou en 1975.

Vida persoal
------------

Casou en Maceda con Gloria Movilla Carnero en 1932.

Notas
-----

1. ↑  *BOE*, 9-5-1941, p. 3271.
2. ↑  *La Voz de Galicia*, 24-7-1966, p. 3.

Véxase tamén
------------

### Bibliografía

* Cid Fernández, Xosé Manuel (2013). "Baltasar Vázquez Fernández (1905-1995), de alumno das Escolas Ave María a mestre da A.T.E.O.". *Murguía* (27-28): 11–25.

### Ligazóns externas

* Baltasar Vázquez na páxina web *Nomes e Voces*.
O **ácido múcico** ou **ácido galactárico**, C6H10O8 ou HOOC-(CHOH)4-COOH, é un azucre ácido aldárico de 6 carbonos, con dous grupos carboxilo (COOH), un en cada extremo da molécula. É un derivado da oxidación da galactosa. Obtense pola oxidación nítrica das seguintes substancias: o azucre do leite (lactosa), a dulcita, a galactosa, a quercita e a maioría das variedades de goma natural. Os sales e ésteres deste ácido denomínanse mucatos (ou galactaratos).

Forma un po cristalino que funde aos 213 °C. É insoluble en alcohol, e practicamente insoluble en auga fría. É opticamente inactivo. Cando se quenta con piridina ata os 140° convértese en ácido alómico. Cando se dixire con ácido clorhídrico fumante convértese en furfural. Se o quentamos con sulfuro de bario transfórmase no ácido carboxílico tiofeno. A destilación seca do seu sal de amonio dá lugar a dióxido de carbono, amoníaco, pirrol e outras substancias. Mesturado con bases cáusticas dá lugar ao ácido oxálico.

Con bisulfato potásico o ácido múcico forma **3-hidroxi-2-pirona** por deshidratación e descarboxilación.

Pode utilizarse para substituír o ácido tartárico en axentes levedantes e tabletas de soda. A combinación do ácido múcico con substancias como a morfina e a adrenalina formando mucatos, prolonga os seus efectos .

Reacción do ácido múcico para dar 3-hidroxi-2-pirona con: a) bisulfato potásico a 160°C durante 4 horas; b) ácido clorhídrico ata pH=7.

Notas
-----

1. ↑  PubChem compound Galactaric acid
2. ↑  ChemSpider D-galactaric acid
3. ↑  Chisholm, Hugh, ed (1911). Encyclopædia Britannica (11th ed.). Cambridge University Press. No dominio público
4. ↑  C. J. Eastland. Prolongation of the Effect of Narcotics by Combination with Mucic Acid. Nature 154, 829-829 (30 December 1944) DOI 10.1038/154829b0

|  |  |
| --- | --- |
| Control de autoridades | 
* Wd: Q424916
* MAG: 2781190608

 |

|  |  |
| --- | --- |
| Identificadores | 
* CAS: 526-99-8
* ChEBI: 30852
* ChEMBL: CHEMBL1232958
* ChemSpider: 2301286
* DTXSID: DTXSID7048740
* ECHA: 100.007.641
* HMDB: HMDB0000639
* PubChem: 3037582
* UNII: E149J5OTIF

 |
***Mundo Obrero*** é unha publicación do Partido Comunista de España (PCE), que comezou a publicarse o 23 de agosto de 1930.

Historia
--------

Comeza a publicarse o 23 de agosto de 1930, aínda que outras fontes citan como data de fundación o 14 de novembro de 1931. Nos seus comezos estaba dirixido polo xornalista peruano César Falcón, e financiado pola Unión Soviética.

Durante a maior parte da Segunda República e a Guerra Civil publicouse como diario, alcanzando unha gran difusión. Tras contender seguiu publicándose no exilio e algúns exemplares foron elaborados de forma clandestina nos cárceres e agrupacións guerrilleiras, converténdose nunha valiosa ferramenta das actividades comunistas, claves na oposición ao franquismo.

Hoxe en día é o órgano de comunicación máis importante do PCE. Despois de renovar o seu formato no 2008, a publicación continúa difundíndose dende o PCE e inclúe artigos e informes de actualidade social e política, entrevistas, expedientes, encontros de debate, actos, comentarios de libros e medios audiovisuais, e información da labor que desenvolven os comunistas en España e no mundo.

Notas
-----

1. ↑  Alba, Víctor (1983). *The Communist Party in Spain*. Transaction Books. ISBN 0-87855-464-5.

Véxase tamén
------------

### Ligazóns externas

* Edición dixital de *Mundo Obrero* *(en castelán)*

|  |  |
| --- | --- |
| Control de autoridades | 
* Wd: Q3310959
* GEC: 0044837

 |
**Vadim Sergeievich Demidov** (En ruso: Вади́м Сергеевич Деми́дов, en Letón: Vadims Demidovs), nado en Riga o 10 de outubro de 1986, é un futbolista letón nacionalizado noruegués que xoga na demarcación de defensa.

Traxectoria
-----------

Nado en Letonia cando esta aínda formaba parte da Unión Soviética, forma parte da minoría rusa do país. O seu pai Segei Demidov fora internacional coa Selección soviética de Balonman. Tras o desplome da Unión Soviética emigra coa familia a Noruega ao ser contratado seu pai como adestrador de balonmán.

Comezou a xogar no Sandefjord BK da *Adeccoligaen*, onde sufriu unha importante lesión. Tras recuperarse marchou cedido ao Manglerud Star, onde chamou a atención do Hønefoss BK, tamén da Segunda División de Noruega.

A súa boa tempada no Hønefoss fixo que se fixaran nel os principais equipos de Noruega, fichando finalmente polo Rosenborg BK na tempada 2008/10

En xaneiro de 2011 queda libre no equipo noruegués e ficha pola Real Sociedad. Debuta en Primeira División o 29 de xaneiro de 2011. Pese a ser titular a maior parte da tempada, a consolidación doutros defensas fano perder a titularidade, polo que é traspasado ao Eintracht Frankfurt, recentemente ascendido á Primeira División Alemá.

No mercado de inverno da tempada 2012/13 é cedido ao Celta de Vigo

Notas
-----

1. ↑
2. ↑
3. ↑

|  |  |
| --- | --- |
| Control de autoridades | 
* Wd: Q520116
* IMDb: nm8528113
* As: 17730
* BDFutbol: 8563
* EUfootballInfo: 25297
* FootballDatabase: 30274
* NFT: 26174
* Soccerway: 30485
* Transfermarkt: 37247
* Worldfootball: vadim-demidov

 |
**Antonio García Quejido**, nado en Madrid en 1856 e finado na mesma cidade en 1927, foi un político e sindicalista español.

Traxectoria
-----------

Tipógrafo de profesión, entrou en contacto con intelectuais marxistas no seu Madrid Natal. En Concreto coa Nova Federación Madrileña, dirixida polo ferrolán Pablo Iglesias Posse. Esta agrupación foi o xermolo do Partido Socialista Obreiro Español.

García Quejido participou na fundación deste partido no 1879, converténdose nun dos dirixentes do mesmo, e participando na súa representación en Congresos da Segunda Internacional

Coñecido polo seu labor no eido sindical, participou no 1888 na fundación da Unión Xeral de Traballadores, sindicato do cal sería o seu primeiro presidente, sendo reelixido para este cargo no 1890. Entre o 1894 e 1905 foi Secretario Xeral deste sindicato agás no 1897, ano no cal dimitiu tras ser rexeitada a súa proposta de alianza estratéxica cos republicanos burgueses de esquerda.

No ano 1909 foi elixido concelleiro no Concello de Madrid, data a partir da cal cambiou a súa postura referente á alianza cos republicanos, mostrándose agora contrario á mesma

Durante a I Guerra Mundial, mostrouse favorábel ás teses esgrimidas por diferentes líderes marxistas mundiais (Vladimir Lenin, Karl Liebknecht) segundo as cales dita guerra era un conflito entre dous bloques imperialistas, e as forzas obreiras non deben apoiar nin a un bando nin a outro, senón denunciar o carácter do conflito. Isto enfrontouno á maioría da clase dirixente do PSOE, que se mostraba favorábel ao bando Aliado.

Este enfrontamento vería o seu punto álxido ao estourar a Revolución Rusa en 1917. El foi un dos principais defensores de dita revolución e da entrada do PSOE na III Internacional, defendendo esta postura até 1921. Neste ano, e ante a imposibilidade de triunfar sobre a chamada liña reformista no seo do PSOE, apoiou a escisión que levou a crear o Partido Comunista Obrero Español. Por mandato da III Internacional, que, segundo as 21 condicións que requiría para o ingreso esixía un só partido por estado, o PCOE fusiouse co Partido Comunista Español, dando lugar ao PCE, do que foi elixido primeiro secretario xeral.

|  |  |  |
| --- | --- | --- |
| Predecesor:**Fundación** |  **Presidente da UXT** 1888 - 1892 | Sucesor:**Josep Comaposada i Gili** |
| Predecesor:**Basilio Martín Rodríguez** |  **Secretario Xeral da UXT** 1894 - 1905 | Sucesor:**Vicente Barrio** |
| Predecesor:**Fundación** |  **Secretario Xeral do PCE** 1921 - 1923 | Sucesor:**César Rodríguez González** |

Obra
----

* *Pablo Iglesias e o Partido Socialista*, escrito no 1905 baixo o pseudónimo de Fidel
* *Carlos Marx e a Internacional*, escrito no 1923

|  |  |
| --- | --- |
| Control de autoridades | 
* Wd: Q602147
* WorldCat
* VIAF: 194021007
* BNE: XX941843
* CANTIC: a10690682
* DBE: antonio-garcia-quejido
* DSBE: 7864\_garcia-quejido-antonio
* GEA: 6163
* GEC: 0029115
* GND: 1034499777
* ISNI: 0000 0001 4007 5910
* LCCN: nb2019014289
* SUDOC: 122136241

 |
| Flor da abella |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Orde: | Asparagales |
| Familia: | Orchidaceae |
| Subfamilia: | Orchidoideae |
| Tribo: | Orchideae |
| Xénero: | *Ophrys* |
| Especie: | ''***O. scolopax''*** |

 |
| Nome binomial |
| '**Ophrys scolopax'**Cav. 1793 |

A **flor da abella**, ***Ophrys scolopax***, é unha orquídea terrestre europea. O seu xinostema pode lembrar a cabeza e o peteiro dunha arcea, de aí o seu nome científico (*scolopax* é unha palabra latina de orixe grega que significa "arcea").

Descrición
----------

É unha planta mediana (20-50 cm), cun talo delgado, a inflorescencia é bastante solta, composta de 3 a unhas dez flores. As flores son bastante variables, pero o aspecto xeral do labelo é sempre alongado e trilobulado, con bordos laterais claramente rebaixados, con forte xibosidade. O lóbulo mediano do labelo remata nun apéndice enteiro verdoso ou trilobulado.

Floración
---------

De marzo a maio.

Hábitat
-------

É unha especie que aprecia a luz (matogueiras, céspedes, breixos) ou a sombra parcial (claros de piñeiros).

Distribución
------------

España, Portugal, Italia, norte de África .

Galería de imaxes
-----------------

Notas
-----

1. ↑  Ficha no libro *Guía das orquídeas de Galicia* de Carlos Cortizo Amaro e Elvira Sahuquillo Balbuena. 2006, Baía Edicións

Véxase tamén
------------

### Outros artigos

* Abelleira común

### Ligazóns externas

* (en) Référence World Checklist of Selected Plant Families (WCSP) : Ophrys scolopax
* (fr) Référence Tela Botanica (France métro) : Orchis scolopax Cav. 1793
* (en) Référence CITES : espèce Ophrys scolopax Cav. 1793 (+ répartition sur Species+) (consulté le 27 mai 2015)
* (fr) Référence INPN : Ophrys scolopax (TAXREF)
* *Ophrys scolopax* en Poitou-Charentes et en Vendée
**Severino López López**, finado na Coruña o 18 de agosto de 1936, foi un político galego.

Traxectoria
-----------

Militante do PCE na Coruña. Foi acusado da colocación dunha bomba no portal da comisaría de policía da Coruña con Eladio Arca Núñez e José Caramés Escariz na folga xeral de maio de 1933. Xulgados na Audiencia en agosto, o fiscal retirou as acusacións e foron postos en liberdade. Volveu ser detido en xaneiro de 1936 con Niceto San José Aguilera, Tomás Baños Ordóñez, Luís Peña Pérez e José López Castiñeiras por resistencia e desacato aos axentes da autoridade trala suspensión dun mitin do PCE no que interveu Dolores Ibárruri. Co golpe de Estado do 18 de xullo de 1936 foi detido e paseado. O seu cadáver apareceu no distrito coruñés o 18 de agosto de 1936.

Notas
-----

1. ↑  *La Voz de Galicia*, 11-5-1933, p. 1.
2. ↑  *La Voz de Galicia*, 6-8-1933, p. 5.
3. ↑  Causa instruída contra Tomás Baños Ordóñez, Luis Peña Pérez, Severino López López, Niceto San José Aguilera e José López Castiñeiras por resistencia e desacato aos axentes da autoridade trala suspensión dun mitin do Partido Comunista no que intervira Dolores Ibarruri "Pasionaria".

Véxase tamén
------------

### Ligazóns externas

* Severino López López na páxina web *Nomes e Voces*.
***Un baile de moscas*** é unha obra literaria de Kiko Neves, publicada por Edicións Xerais en decembro de 2001.

Trama
-----

Xonás é un rapaz de 26 anos que traballa de administrativo. Vive na súa vila natal, Vilanéboa, situada ao sur da provincia de Pontevedra. Gosta de beber vodka con seven-up, aínda que tamén lle dá ao whisky só ou á Estrella Galicia. As súas amizades, agás un compañeiro que traballa na construción, son os camareiros dos bares que frecuenta.

A acción comeza unha noite de venres, en que coincide nun bar con María e con Lucía, dúas rapazas coas que se deitara tempo atrás. Logo de emborracharse xunto a María, acaban os tres na casa de Lucía. Á noite seguinte acaba moi bébedo en casa de María, e déitase con Lucía.

Desde esa fin de semana, e durante varios meses, vai evolucionando a súa situación persoal con elas dúas. Lucía é mestra, e apenas vai pola vila as fins de semana. María, que traballa nun banco, decide marchar a Porto para evadirse. Xonás é despedido e pasa a estar desempregado.

Nunha pensión de Santiago de Compostela atopa de novo a María, que anda con problemas psicolóxicos. Pouco despois atópaa de novo en casa de Lucía, e a novela remata con eles tres falando animados nunha habitación.

Narración
---------

O libro está dividido en 99 capítulos. Alterna a narración da trama en primeira persoa, xunto a capítulos en terceira persoa que describen a bioloxía das moscas.

A obra inclúe poemas de Pastor Rodríguez "Turi" e de Charles Bukowski, e faise referencia a Manuel Rivas.

Véxase tamén
------------

### Ligazóns externas

* Ficha na páxina da editorial[*Ligazón morta*]
O **río Turía** é un pequeno río de 9 quilómetros a unha altitude de 250m sobre o nivel do mar, que nace no municipio de Taramundi (Asturias) e desemboca no río Eo no municipio da Pontenova (Lugo).

Descrición
----------

Río Turía despois de recibir a auga do río Cabreira en Taramundi.
O río Turía dá nome ao **val do Turía** ao que cruza horizontalmente até desembocar no río Eo. O río Turía aliméntase de numerosos arroios e regatos provenientes das serras que limitan o val, e é parte da Reserva da Biosfera do Eo.

Aínda que o río nace en Asturias, a maior parte do seu caudal atópase en Lugo.

O río Turía é fonte de traballo xa que as súas augas serven para xerar actividades socio-económicas baseadas en tradicións milenarias como son a artesanía da navalla e téxtil, así como a industria primaria coa cría de salmóns na piscifactoría da Pontenova.

Véxase tamén
------------

### Bibliografía

* Infoasturias.com Folleto electrónico turístico editado polo Principado de Asturias, Consellería de Educación, Cultura, Deportes e Mocidade. *(en castelán)*
Reinos e tribos en Britania, sobre o ano 600.
A **historia da Inglaterra anglosaxoa** cobre o período da Inglaterra medieval temperá, desde o fin da Britania romana e o establecemento dos reinos anglosaxóns no século V ata a conquista normanda en 1066. Os séculos V e VI son coñecidos arqueoloxicamente como a Britania posromana, ou en historia popular como a «Idade Escura»; desde o século VI, desenvólvense reinos distintivos máis extensos, coñecidos como a heptarquía. A chegada dos viquingos a finais do século VIII trouxo consigo cambios a Britania, e as relacións co continente eran importantes xusto ao termo da Inglaterra anglosaxoa, tradicionalmente asociado co comezo da conquista normanda.

Véxase tamén
------------

### Outros artigos

* Anglosaxóns
* Moeda da Inglaterra anglosaxoa

### Ligazóns externas

* Internet Medieval Source book
* C. P. Biggam's Anglo-Saxon Studies: A Select bibliography
* Anglo Saxon Era - articles about the period

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q784963
* LCCN: sh85056730

 |
**Parvo**, **estúpido** e **necio**, entre outros, son adxectivos referidos a quen posúe unha intelixencia escasa, alguén torpe ou cunha conduta pouco pertinente. Tamén se usa frecuentemente como insulto.

Usos da palabra
---------------

Úsanse como sinónimos unha gran cantidade de termos. Cómpre destacar que algúns destes termos tómanse como pexorativos e algúns son considerados como bocaladas ou groserías.

**Facerse "o parvo"** é finxir enganosamente, non darse conta das cousas para lograr algún obxectivo. **"Aparvar"** é lograr que outra persoa actúe, convértase ou se comporte como un parvo.

Parvo é unha palabra que é cumpridamente "graduada". **"Es medio parvo coas mulleres"** podería aplicarse a un home intelixente, pero que por timidez comete erros coas mulleres. Así mesmo **"es un completo parvo"** usaríase para sinalar a quen toma sempre as opcións ou decisións incorrectas. **"Pouco parvo"** úsase para quen por medio de bobadas saese coa súa.

Notas
-----

1. ↑  Definicións no *Dicionario da Real Academia Galega* e no Portal das Palabras para *parvo*.
2. ↑  Definicións no *Dicionario da Real Academia Galega* e no Portal das Palabras para *estúpido*.
3. ↑  Definicións no *Dicionario da Real Academia Galega* e no Portal das Palabras para *necio*.

Véxase tamén
------------

### Outros artigos

* Idiota
* Insulto

### Ligazóns externas

* As leis fundamentais da estupidez humana, baseado na obra de Carlo M. Cipolla (1988), *Allegro ma non troppo.*

|  |  |
| --- | --- |
| Control de autoridades | 
* Wd: Q795
* BNCF: 6849
* GND: 4136152-0
* LCCN: sh92001064
* MAG: 2776961235
* NKC: ph120755

 |
| Carabao |
| --- |
| Carabao nas Filipinas |
| Estado de conservación |
| Domesticado |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Bovidae |
| Subfamilia: | Bovinae |
| Xénero: | *Bubalus* |
| Especie: | *B. bubalis* |

 |

O **carabao** (***kalabaw*** en tagalo, ***kerbau*** en malaio), *Bubalus bubalus carabanesis*, é unha subespecie doméstica do búfalo acuático (*Bubalus bubalis* Linneo, 1758).

Encóntrase en Filipinas, Guam, Indonesia, Malaisia e noutros lugares do sueste asiático. É o animal de granxa por excelencia, usándose tanto para tirar do arado como dos carros usados para transportar os produtos agrícolas ao mercado.

Típico de Filipinas, é o animal símbolo do país e tamén de Guam, illa onde este animal foi introducido no século XVII polos españois.

Taxonomía
---------

A clasificación dos búfalos acuáticos é incerta. Algunhas autoridades mencionan unha soa especie, *Bubalus bubalis*, con tres subespecies, o búfalo de río (*B. bubalis bubalis*) do subcontinente indio, o carabao ou búfalo de pantano (*B. bubalis carabensis*) de Filipinas e sueste de Asia e o arni ou búfalo acuático salvaxe (*B. bubalis arnee*).

Outros consideran que son especies estreitamente relacionadas, pero independentes, *Bubalus bubalis*, *Bubalus carabanensis* e *Bubalus arnee*, respectivamente.

En 2003, a Comisión Internacional de Nomenclatura Zoolóxica (ICZN) ditaminou a favor de manter reunidos os búfalos acuáticos *de pantano*, e considerar un taxon separado para os *búfalos de río*, denominado *Bubalus arnee*, aínda que o uso antigo é aínda aceptábel para autores que o consideran conespecífico.

O búfalo acuático *de pantano* ten 48 cromosomas, mentres que o búfalo *de río* ten 50. Os dous tipos reprodúcense entre si, aínda que non facilmente, e poden producir descendencia fértil. Non se observou que se produzan híbridos con búfalos domésticos, e os embrións destes híbridos obtidos en laboratorio, non alcanzan a madureza.

Notas
-----

1. ↑  "Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed).". Arquivado dende o orixinal o 24 de xuño de 2011. Consultado o 13 de maio de 2012.
2. ↑  Roth, J. e P. Myers (2004): "Bubalis Bubalis". Universidade de Michigan. Museo de Zooloxía.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carabao Modificar a ligazón no Wikidata*** |

### Outros artigos

* Búfalo
* Búfalo de auga

### Ligazóns externas

* Philippine Carabao Center *(en inglés)* Consultada o 14/5/2012.

|  |  |
| --- | --- |
| Control de autoridades | 
* Wd: Q773939
* MAG: 2780578810

 |
Coordenadas: 36°10′00″N 139°47′00″L﻿ / ﻿36.166666666667, 139.78333333333

Rexión de Kanto, no Xapón
A **rexión de Kanto** (関東地方 かんとうちほう, *Kantō-chihō*) é unha área xeográfica da illa de Honshū, a maior illa do Xapón. Os seus límites territoriais son practicamente os mesmos da **Chaira de Kanto**.

Etimoloxía e características
----------------------------

O nome refírese, xeralmente, á rexión leste (東) do posto de control de Hakone (関所). (O nome Kanto significa literalmente "Leste da Barreira," e refírese aos postos de control (barreiras) que se erixiron durante o Período Tokugawa na estrada Tokaido que ligaba Toquio a Quioto.

A rexión consta de sete prefecturas: Gunma, Tochigi, Ibaraki, Saitama, Toquio, Chiba, e Kanagawa.

### A Chaira

A Chaira de Kanto é unha rexión sensibelmente chá onde se insire a cidade de Toquio. É a maior chaira do Xapón e xa foi, durante o período Edo a rexión agrícola máis próspera do país. Nesa época, os señores feudais desta chaira detiñan un poder considerábel grazas á fertilidade da terra.

A proposta de invasión do Xapón polos aliados durante a segunda guerra mundial, e que ficou coñecida por Operación Coronet, inserida na Operación Downfall, prevía que a chaira de Kanto fose o lugar de desembarque das tropas.

Véxase tamén
------------

### Outros artigos

* Xeografía do Xapón
* Rexións do Xapón
* Megalópole da chaira de Kantō

| * v
* c
* e
Divisións administrativas do Xapón |
| --- |
| Prefecturas | 
* Aichi
* Akita
* Aomori
* Chiba
* Ehime
* Fukui
* Fukuoka
* Fukushima
* Gifu
* Gunma
* Hiroshima
* Hokkaido
* Hyōgo
* Ibaraki
* Ishikawa
* Iwate
* Kagawa
* Kagoshima
* Kanagawa
* Kochi
* Kumamoto
* Quioto
* Mie
* Miyagi
* Miyazaki
* Nagano
* Nagasaki
* Nara
* Niigata
* Ōita
* Okayama
* Okinawa
* Osaca
* Saga
* Saitama
* Shiga
* Shimane
* Shizuoka
* Tochigi
* Tokushima
* Toquio
* Tottori
* Toyama
* Wakayama
* Yamagata
* Yamaguchi
* Yamanashi

 | Bandeira do Xapón |
| Rexións | 
* Hokkaido
* Tōhoku
* Kanto
* Chubu
	+ Hokuriku
	+ Koshin'etsu
	+ Tokai
	+ Chunkyo
* Kansai
* Chūgoku
* Shikoku
* Kyūshū

 |
| Principais cidades | 
* 23 barrios de Toquio
* Chiba
* Fukuoka
* Hamamatsu
* Hiroshima
* Kawasaki
* Kitakyushu
* Kobe
* Niigata
* Quioto
* Nagoia
* Okayama
* Osaca
* Sagamihara
* Saitama
* Sakai
* Sapporo
* Sendai
* Shizuoka
* Yokohama

 |

|  |  |
| --- | --- |
| Control de autoridades | 
* Wd: Q132480
* WorldCat
* VIAF: 254173172
* GND: 4843323-8
* NDL: 00631554
* NKC: ge601754

 |
***Vento e chuvia. Mitoloxía da antiga Gallaecia*** é un libro de Manuel Gago Mariño, con ilustracións de Manel Cráneo, publicado por Edicións Xerais en novembro de 2013. É un proxecto editorial de ficción divulgativa sobre a mitoloxía da antiga Gallaecia.

Trama
-----

*Vento e chuvia* narra as historias de varios seres mitolóxicos e divinos adorados hai máis de dous mil anos en Galicia, durante a coñecida como Idade de Ferro. Parte de seres nados na primeira idade, algúns animais como as serpes Besiba e Is, o salmón dourado, o corvo Graio, o cabalo Ecoine, o lobo Oubou e o boi Bo Gallardo, e outros humanoides como Elaídna, Bror e Brunme. A partir deles nacen algúns humanos da segunda idade, tidos por divindades da mitoloxía galega na cultura castrexa como Bandua, Berobreos, Bormánico, Cossue, Lugoue, Nauia, Reue ou Vestio Alonieco.

Con estes personaxes vai trazando varias historias nas que describe a posible vida cotiá na cultura castrexa, con comercio, loitas e acordos con outros pobos, amais das súas crenzas e rituais sagrados.

Narración
---------

O texto está escrito en terceira persoa, cun narrador omnisciente. Contén numerosos apuntamentos a pé de páxina con indicacións sobre a antroponimia e toponimia de orixe celta.

A pesar de ser un libro de ficción destinado á divulgación, conta cunha fonda base científica, e inclúe un posfacio do historiador Marco Virgilio García Quintela e numerosas referencias bibliográficas. Moita da información procede de escavacións arqueolóxicas realizadas en poboados castrexos pouco antes da publicación do libro, como os castros de Besomaño (Ribadumia). Outros castros mencionados decote no libro son os de San Cibrao de Las ou Trega.

O libro ten unha páxina web na que se poden ver contidos extras accedendo cun código que trae impreso o libro.

Notas
-----

1. ↑  CulturaGalega (ed.). "Vento e chuvia de Edicións Xerais". Consultado o 23 de xullo de 2019.

Véxase tamén
------------

### Ligazóns externas

* Páxina web oficial
* Páxina web do autor
* Ficha do libro en xerais.com Arquivado 03 de decembro de 2013 en Wayback Machine.
**Skornabois** foi unha banda galega de punk/rap metal formada no ano 1988 en Vilanova de Lourenzá. O grupo estivo composto durante case toda a súa traxectora por Xermán Viluba (guitarra e voz), Emilio López (voz), Xoán Villamel (batería) e Iván Laxe (baixo, programacións e teclados), tendo como baixista a Patu nos seus primeirs tempos.

A banda só editou dous traballos durante a súa carreira, o EP *O verme homicida* (1996) e o álbum *Skornabois* (1998). Ademais destes dous traballos, colaboraron co tema "A nova Fifi" no recompilatorio *Unión Bravú* (1996), con "O verme homicida" no *Bambán Vol.2* (1997), e con "Plánta-te", a súa derradeira gravación, en *Terra Terremota* (1998).

Discografía
-----------

### Álbums

| Álbum | Ano | Selo | Notas |
| --- | --- | --- | --- |
| *O verme homicida* | 1996 | Chorima | EP |
| *Skornabois* | 1998 | Chorima | álbum |

Notas
-----

1. 1 2  "Skornabois". *GZmusica.com - Músicas da Galiza*. Consultado o 2023-11-12.
2. 1 2  "Skornabois - La Fonoteca" (en castelán). Consultado o 2023-11-12.
Coordenadas: 39°52′12″N 104°21′0″O﻿ / ﻿39.87000, -104.35000

Localización do Condado en Colorado
O **Condado de Adams** é o quinto máis poboado dos 64 condados do Estado de Colorado. Segundo a Oficina do Censo dos Estados Unidos, este condado ten 441.603 habitantes, censo de 2010, un 21,4% máis con respecto ao censo do 2000. Este estado recibe o seu nome por Alva Adams, Gobernador de Colorado 1887–1889, 1897–1899, e 1905. A sede do condado é Brighton. O Condado de Adams forma parte da Área Metropolitana Denver-Aurora-Broomfield e da Denver-Aurora-Boulder.

Historia
--------

En 1901, a Asemblea Xeral de Colorado votou a favor de dividir o Condado de Arapahoe en tres partes: un novo Condado de Adams, unha nova Cidade e Condado de Denver consolidada, e o resto do Condado de Arapahoe para renomealo como Condado de South Arapahoe.

Cidades
-------

Sete **cidades** e un **pobo** (Bennett) forman parte do condado. Algunhas partes da maioría destes municipios están en condados veciños:

* Arvada (parcialmente)
* Aurora (parcialmente)
* Bennett (parcialmente)
* Brighton (maior parte)
* Commerce City
* Federal Heights
* Northglenn (maior parte)
* Strasburg (parcialmente
* Thornton (maior parte)
* Westminster (parcialmente)

Notas
-----

1. ↑  United States Census Bureau. "2010 Census Data". United States Census Bureau. Arquivado dende o orixinal o 02 de xaneiro de 2011. Consultado o 5 de febreiro de 2012.
2. ↑  Gannett, Henry (1905). *The Origin of Certain Place Names in the United States* (PDF). p. 23.

Véxase tamén
------------

### Ligazóns externas

* Páxina do Goberno do condado\*Arquivado 25 de marzo de 2010 en Wayback Machine.
* Biografía de John D. Henderson
* Evolución do Condado de Adams, por Don Stanwyck

|  |  |
| --- | --- |
| Control de autoridades | 
* Wd: Q112807
* WorldCat
* VIAF: 145424018
* GeoNames: 5411363
* GNIS: 198116
* ISNI: 0000 0004 0410 6865
* LCCN: n81042073
* OSM: 1411346
* TGN: 2000192

 |
**Benjamín Núñez Sanmartín** foi un industrial e político galego.

Traxectoria
-----------

Membro de Izquierda Republicana, logo da vitoria da Fronte Popular en febreiro de 1936 foi nomeado alcalde de Curtis. Co golpe de Estado do 18 de xullo de 1936 organizou a resistencia comezando coa recollida de armas, e desprazouse cun grupo de veciños a Betanzos e Coruña o día 20 de xullo. Despois fuxiu. Militante do PCE. Foi procesado en Santiago de Compostela por rebelión e declarado en rebeldía. Exiliouse no Brasil. Xulgado polo Tribunal de Responsabilidades Políticas, foi condenado en 1940 a quince anos de inhabilitación absoluta, quince anos de desterro a máis de douscentos quilómetros de Arzúa e o pago de vinte e cinco mil pesetas.

|  |  |  |
| --- | --- | --- |
| Predecesor:**Ramón Espiñeira Rodríguez** |  **Alcalde de Curtis** 1936 | Sucesor:**?** |

Notas
-----

1. ↑  *La Voz de Galicia*, 17-4-1936, p. 8.
2. ↑  *BOE*, 2-3-1940, p. 1107.

Véxase tamén
------------

### Ligazóns externas

* Benjamín Núñez Sanmartín na páxina web *Nomes e Voces*.

* Ficha Responsabilidades Políticas
**Juan José Merlo Lorenzo**, nado en Vigo en 1972, é un político galego de En Marea.

Traxectoria
-----------

Vigo, 1972. Formouse como enxeñeiro industrial e abandonou os seus estudos para incorporarse ao mercado laboral. Desenvolveu a súa actividade laboral primeiro en empresas como Hitachi e no corpo de mandos dunha coñecida cadea de grandes almacéns e posteriormente á fronte dunha empresa de enxeñería e enerxías renovables. Participou activamente en diferentes plataformas do 15M. Entrou na vida política da man de Podemos, onde foi secretario de Organización de Podemos Galicia desde 2016 ata 2018. Nas eleccións ao Parlamento de Galicia 2016 foi elixido deputado por En Marea pola provincia de Pontevedra. En abril de 2018 dimitiu por responsabilidade ao non esixir a corrección do seu curriculum publicado no Parlamento, onde na redacción do mesmo dicíase que era enxeñeiro, cuestión que daba a supoñer unha titulación que este nunca se había atribuído.

Notas
-----

1. ↑  Dimite o deputado de En Marea Juan Merlo por incluír no seu currículo que era enxeñeiro sen selo

Véxase tamén
------------

### Ligazóns externas

* Ficha no Parlamento de Galicia
Mapa con 76 provincias da Tailandia dividido en seis rexións
Tailandia pódese rexionalizar de diferentes xeitos, mais a pesar de ser as rexións as subdivisións máis grandes da Tailandia, en contraste coas provincias, non teñen ningunha función administrativa e empréganse máis ben para uso estatístico e de análise xeográfica. Pódense falar de catro rexións naturais, Norte, Sur, Centro e Isan (Nordeste), de grandes diferenzas, mais Bangkok, que se acha no Centro, permite que se poida falar dunha rexión Occidental e outra Oriental.

Seis rexións
------------

Estas seis rexións foron expostas en 1978 polo Comité Xeográfico Nacional, que foron apuntadas polo Consello Nacional de Investigación. Divide a Tailandia nas seguintes rexións:

* Rexión Norte
* Rexión Nordeste
* Rexión Oeste
* Rexión Central
* Rexión Leste
* Rexión Sur

Catro rexións
-------------

As catro rexións nas que se pode dividir Tailandia son:

* Tailandia Setentrional
* Tailandia do Nordeste
* Tailandia Central
* Tailandia Meridional
Sarrio dental nun ser humano
Radiografía que mostra (frechas) calcificacións do sarrio.
O **sarrio** ou **cálculo dental**, é a acumulación de sales de calcio e fósforo sobre a superficie dental. Tamén recibe os nomes vulgares galegos de **pedra**, **charrizo** e **tártaro**.

Trátase do resultado da mineralización da placa bacteriana, isto é, do conxunto de microorganismos, saliva e restos alimentarios que se van depositando sobre das pezas dentais.

O sarrio componse dunha parte orgánica e outra inorgánica, onde predominan o calcio e o fósforo.

Tipos
-----

Segundo a súa localización, distínguese entre o **sarrio** *supraxinxival* (amarelo), cando se atopa por riba da liña da enxiva, e o *infraxinxival* ou *subxinxival* (marrón), cando se atopa por baixo desa liña.

Tratamento
----------

Unha vez detectado o sarrio nos dentes o único xeito de tiralo é mediante un proceso chamado tartrectomía realizado por un odontólogo (dentista).

Notas
-----

1. ↑  Sinónimos galegos en Portal das Palabras da RAG-  Arquivado 17 de marzo de 2014 en Wayback Machine.

|  |  |
| --- | --- |
| Control de autoridades | 
* Wd: Q144037
* BNCF: 66301
* BNF: 12173261j
* BRE: 1996573
* GEC: 0167461
* GND: 4134311-6
* JSTOR: dental-calculus
* LCCN: sh85036868
* MAG: 2908847994
* NDL: 00575651
* NKC: ph920002

 |

|  |  |
| --- | --- |
| Identificadores | 
* MeSH: D003728
* MeSH: C07.793.208.250
* UMLS: C0011330

 |
Coordenadas: 43°32′18″N 7°02′26″O﻿ / ﻿43.5382927, -7.0406151

Para outras páxinas con títulos homónimos véxase: As Figueiras.
Vista das Figueiras dende o miradoiro de s. Miguel, en Ribadeo. Diante, a ría, co 'Tesón' ó descuberto. á esquerda, praia de S. Román, que se estende ata o estaleiro, na mesma vila.
Vista, dende o porto, do corpo central do Pazo.
**As Figueiras** é unha parroquia asturiana do concello de Castropol, situada xunto á ría de Ribadeo. En 2017 tiña 661 habitantes.

Ten estaleiro e pequeno porto de pesca. Cara ao norte está a praia de San Román, antes de chegar á Ponte dos Santos. Na parroquia estivo activo o campo de concentración de Arnao.

A principal actividade da vila (e da contorna) son os estaleiros Gondán.

O seu xentilicio é **figueirolo**.

| Asturias | Parroquias de Castropol |  |
| --- | --- |
| Balmonte | Barres | As Figueiras | Moldes | Piñeira | Presno | Seares | Tol |

|  |  |
| --- | --- |
| Control de autoridades | 
* Wd: Q3330125
* WorldCat
* VIAF: 238751655
* BNF: 14479675k
* código INE: 33017040000

 |


---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

Notas
-----

1. ↑  "Xentilicios\_0.pdf" (PDF). p. 29. Consultado o 22 de xullo de 2021.
Spacelab 1 na misión STS-9.
**Spacelab** foi unha serie de módulos presurizados utilizados a bordo de varias misións dos transbordadores espaciais da NASA.

Características
---------------

Os módulos Spacelab foron deseñados pola Axencia Espacial Europea para ser usados na bodega dos transbordadores espaciais e estender as súas capacidades á hora de facer experimentos e dispoñer de espazo adicional para a tripulación. As catro partes principais dos módulos Spacelab eran o módulo presurizado, un ou máis palets para expoñer equipamento e materiais ao espazo, un túnel para acceder ao módulo desde a cabina do transbordador e un subsistema para o apuntado de instrumentos. O módulo presurizado podía ter dous segmentos: o principal, usado sempre, e o segmento de experimentos, equipado cun laboratorio e armarios para experimentos, usado ou non segundo as necesidades da misión. Cada segmento era un cilindro de 4,12 m de diámetro máxima e 2,74 m de lonxitude, que unidos mediante o sistema de acoplamento daba unha lonxitude total de 7,0 m. Os módulos instalábanse na parte posterior da bodega (de aí a necesidade do túnel) para manter o centro de gravidade do transbordador dentro dos límites permitidos.

O primeiro módulo Spacelab voou durante a misión STS-9.

Notas
-----

1. 1 2 3  Mark Wade (2021). "Spacelab" (en inglés). Consultado o 10 de setembro de 2021.
2. 1 2 3  Gunter Dirk Krebs (2021). Gunter's Space Page, ed. "Shuttle" (en inglés). Consultado o 10 de setembro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Spacelab Modificar a ligazón no Wikidata*** |

### Outros artigos

* Transbordador espacial
* Spacehab

|  |  |
| --- | --- |
| Control de autoridades | 
* Wd: Q166008
* EBID: ID
* JSTOR: spacelab

 |
Igrexa de San Miguel da Caridá
**A Caridá** é unha parroquia do concello asturiano de El Franco. Nos seus 4,94 km² habitaban en 2021 un total de 1830 persoas distribuídas entre a vila da Caridá, capital do concello, e os lugares de Arboces, Llóngara e El Porto .

En 1852 a capitalidade do concello de El Franco pasou da parroquia de Valdepares á vila da Caridá, entón coñecida como San Miguel de Mohíces, e entre os monumentos desta salienta a antiga casa do concello, con escudo no que figura unha lenda en lembranza da independencia de Castropol no século XVI. A igrexa parroquial data do século XVIII.

El Porto
O lugar de El Porto contou cunha importante carpintería de ribeira que dende finais do século XIX e ata as primeiras décadas do XX, so a propiedade da familia Ron, exportou veleiros por boa parte da costa cantábrica. Hoxe o seu porto acolle unha pequena frota de baixura que sobre todo se dedica á captura de polbo.

Notas
-----

1. ↑  Varela Aenlle, Carlos Xesús (2010). *Repertorio toponímico e xentilícico da terra Eo-Navia*. Universidade de Vigo. p. 39.
2. ↑  *Diccionario Geográfico de Asturias*. Oviedo: Editorial Prensa Asturiana, S.A. 2000.
3. ↑  "INEbase. Nomenclátor: Población del Padrón Continuo por Unidad Poblacional". *INE*.

| Asturias | Parroquias de El Franco |  |
| --- | --- |
| Arancedo | A Braña | A Caridá | Llebredo | Miúdes | Moíces | Prendonés| Valdepares | Villalmarzo |

|  |  |
| --- | --- |
| Control de autoridades | 
* Wd: Q837797
* código INE: 33023030000
* GeoNames: 3119885

 |
Coordenadas: 43°06′24″N 5°49′37″O﻿ / ﻿43.10680523, -5.8269403

Vista da parroquia.
Mapa parroquial de Ḷḷena.
**Campumanes** é unha parroquia do concello asturiano de Ḷḷena. Atópase na zona central do concello e linda ao norte coa parroquia de Castieḷḷo, ao sur coa de Sotieḷḷo, ao sueste coa de Erías, ao leste coa de Casorvía e ao oeste coa de Zurea. Ten unha extensión de 8,79 km² e unha poboación de 644 (segundo datos de 2018). Nela inclúense os habitantes da vila homónima (526 en 2017), centro económico e de servizos da contorna.

A parroquia, consagrada á Nosa Señora das Neves, abrangue os seguintes núcleos de poboación: Campumanes, La Caseta'l Rublín, La Caseta los Sierros, El Coḷḷeu, Corneyana, Cuturresu, La Envarniega, L'Escobal, Ferreras, El Moclín, Montalegre, La Nozala, Las Pegas, La Rasa Baxo, El Reúndu, Río, La Rúa, Salas, Tiós e La Torre.

Notas
-----

1. ↑  "Topónimos oficiais do concello de Ḷḷena" (PDF). *sede.asturias.es*. Consultado o 6 de agosto de 2021.

Véxase tamén
------------

### Bibliografía

* VV.AA. *Diccionario geográfico de Asturias*. Oviedo, Editorial Prensa Asturiana, 2000.

| * v
* c
* e
Asturias Parroquias de Ḷḷena  |
| --- |
| 
* Cabezón
* Campumanes
* Carabanzo
* Casorvía
* Castieḷḷo
* Columbieḷḷo
* Congostinas
* Chanos de Somerón
* Erías
* Felgueras
* Muñón Cimiru
* Muñón Fondiru
* Parana
* Payares
* Piñera
* La Pola
* Las Puentes
* Samiguel del Río
* Sotieḷḷo
* Teyeo
* Tuíza
* Viḷḷayana
* Xomezana
* Zurea

 |


|  |  |
| --- | --- |
| Control de autoridades | 
* Wd: Q5745935
* código INE: 33033020000

 |
Coordenadas: 43°11′07″N 5°47′10″O﻿ / ﻿43.18533542, -5.78605702

Pazo dos Faes-Miranda.
Mapa parroquial de Ḷḷena.
**Carabanzo** é unha parroquia do concello asturiano de Ḷḷena. Os seus 2,92 km² de extensión ocupan o recanto nororiental do concello. Linda ao norte co concello de Mieres, ao leste e ao sueste co de Ayer e, polo oeste e suroeste, coa parroquia de Viḷḷayana. Ten unha poboación de 216 habitantes (segundo datos de 2010, que viven todos eles na vila homónima, único núcleo habitado da parroquia.

Entre a súa arquitectura destaca o pazo dos Faes-Miranda, do século XVII.

Notas
-----

1. ↑  "Topónimos oficiais do concello de Ḷḷena" (PDF). *sede.asturias.es*. Consultado o 6 de agosto de 2021.

Véxase tamén
------------

### Bibliografía

* VV.AA. *Diccionario geográfico de Asturias*. Oviedo, Editorial Prensa Asturiana, 2000.

| * v
* c
* e
Asturias Parroquias de Ḷḷena  |
| --- |
| 
* Cabezón
* Campumanes
* Carabanzo
* Casorvía
* Castieḷḷo
* Columbieḷḷo
* Congostinas
* Chanos de Somerón
* Erías
* Felgueras
* Muñón Cimiru
* Muñón Fondiru
* Parana
* Payares
* Piñera
* La Pola
* Las Puentes
* Samiguel del Río
* Sotieḷḷo
* Teyeo
* Tuíza
* Viḷḷayana
* Xomezana
* Zurea

 |


|  |  |
| --- | --- |
| Control de autoridades | 
* Wd: Q3663222
* código INE: 33033030000
* GeoNames: 3126449

 |
Coordenadas: 43°05′55″N 5°47′39″O﻿ / ﻿43.0985974, -5.79417253

Mapa parroquial de Ḷḷena.
**Casorvía** é unha parroquia do concello asturiano de Ḷḷena. Atópase na zona central do concello, ten unha extensión de 4,64 km² e linda: ao norte coa parroquia de Felgueras, ao sur e suroeste coa de Erías, ao leste coa de Congostinas e ao oeste coa de Campumanes. A súa poboación, que está repartida entre os lugares de El Carril, La Caseta, Casorvía, Malveo e La Pandieḷḷa, é de 74 habitantes (segundo datos do INE de 2010).

Notas
-----

1. ↑  "Topónimos oficiais do concello de Ḷḷena" (PDF). *sede.asturias.es*. Consultado o 6 de agosto de 2021.

Véxase tamén
------------

### Bibliografía

* VV.AA. *Diccionario geográfico de Asturias*. Oviedo, Editorial Prensa Asturiana, 2000.

| * v
* c
* e
Asturias Parroquias de Ḷḷena  |
| --- |
| 
* Cabezón
* Campumanes
* Carabanzo
* Casorvía
* Castieḷḷo
* Columbieḷḷo
* Congostinas
* Chanos de Somerón
* Erías
* Felgueras
* Muñón Cimiru
* Muñón Fondiru
* Parana
* Payares
* Piñera
* La Pola
* Las Puentes
* Samiguel del Río
* Sotieḷḷo
* Teyeo
* Tuíza
* Viḷḷayana
* Xomezana
* Zurea

 |


|  |  |
| --- | --- |
| Control de autoridades | 
* Wd: Q13146884
* código INE: 33033040000

 |
Coordenadas: 43°07′33″N 5°47′48″O﻿ / ﻿43.12573943, -5.79662537

Vista da parroquia.
Mapa parroquial de Ḷḷena.
**Felgueras** é unha parroquia do concello asturiano de Ḷḷena. Ten unha superficie de 8,48 km² na que viven 116 persoas (segundo datos de 2017).

O lugar de Felgueras atópase a unha altitude de 525 msnm e a 5,50 km de La Pola, a capital do concello.

Núcleos
-------

Antiga estación de tren, hoxe apeadoiro, de La Cobertoria, en Felgueras.
A parroquia está formada polas seguintes localidades:

Localidades
* Alceo
* Las Campas
* Felgueras
* Los Consorios
* Palacio
* Santa Cristina

Casarías
* La Covecheta
* La Malata
* Valgüena

Monumentos
----------

Igrexa de Santa Cristina de Ḷḷena.
Nesta parroquia atópase a igrexa de Santa Cristina de Ḷḷena, monumento prerrománico de mediados do século IX. Esta igrexa foi declarada Patrimonio da Humanidade pola UNESCO en decembro de 1985.

Medios de transporte
--------------------

Para acceder a Felgueras e á igrexa por estrada, cómpre saír da autovía A-66, tomar a N-630 (Ruta da Prata) e agora AS-242; e cruzar a ponte sobre o río Ḷḷena. Tanto Felgueras como a ermida están na beira dereita do río.

Notas
-----

1. ↑  "Topónimos oficiais do concello de Ḷḷena" (PDF). *sede.asturias.es*. Consultado o 6 de agosto de 2021.

Véxase tamén
------------

### Bibliografía

* VV.AA. *Diccionario geográfico de Asturias*. Oviedo, Editorial Prensa Asturiana, 2000.

| * v
* c
* e
Asturias Parroquias de Ḷḷena  |
| --- |
| 
* Cabezón
* Campumanes
* Carabanzo
* Casorvía
* Castieḷḷo
* Columbieḷḷo
* Congostinas
* Chanos de Somerón
* Erías
* Felgueras
* Muñón Cimiru
* Muñón Fondiru
* Parana
* Payares
* Piñera
* La Pola
* Las Puentes
* Samiguel del Río
* Sotieḷḷo
* Teyeo
* Tuíza
* Viḷḷayana
* Xomezana
* Zurea

 |


|  |  |
| --- | --- |
| Control de autoridades | 
* Wd: Q8580914
* código INE: 33033080000

 |